સામગ્રી: પોલીસનું કહેવું છે કે અલગ અલગ લોકોનાં લાયસન્સ સાથે મોટાં પ્રમાણમાં હથિયારો વિકાસ દુબેના ઘરમાંથી મળી આવ્યા છે. ઉલ્લેખનીય છે કે ઘટના પછી વિકાસ દુબેનું ઘર તોડી પાડવામાં આવ્યું છે. 

Twitter કન્ટેન્ટ પૂર્ણ, 1

માર્યા ગયેલાઓમાં બિલ્હોરના પોલીસ ક્ષેત્ર અધિકારી દેવેન્દ્ર મિશ્ર અને એસઓ શિવરાજપુર મહેશ યાદવ પણ સામેલ છે. વિકાસ દુબેની ધરપકડ કરવા માટે આ ટીમ ગઈ હતી. વિકાસ ઉપર ન માત્ર ગુનાઓના ગંભીર આરોપ છે પણ સાથે જ 60 જેટલા કેસ પણ નોંધાયેલા છે. રાજકીય પક્ષોમાં પણ વિકાસ દુબેની ખાસ્સી પહોંચ હોવાનું કહેવાય છે.

વિકાસ દૂબને અત્યાર સુધી લગભગ દરેક ગુનામાં જામીન મળતા રહ્યાં છે અને હવે આઠ પોલીસકર્મીઓનાં મૃત્યુ બાદ તંત્ર તપાસમાં લાગેલું છે.

વિકાસ દુબે કેસની તપાસ હવે ઉત્તર પ્રદેશ રાજ્યની સ્પેશિયલ ટાસ્ક ફોર્સ કરી રહી છે.

આ ઘટનામાં જે લોકો ઘાયલ થયા અને જે ઘટનાક્રમ સર્જાયો એના પરથી એવું વિકાસ દુબેને પોલીસના આગમનની આગોતરી જાણ હતી એવું ફલિત થાય છે. 

સ્પેશિયલ ટાસ્ક ફોર્સ આ દિશામાં પણ કામ કરી રહી છે.

બચી જનાર પોલીસોએ આપેલી માહિતી મુજબ મધરાતે રસ્તા વચ્ચે બુલડોઝરનું હોવું અને સામેથી સીધો જ ગોળીબાર થવો એ વિકાસ દુબેની ગૅંગને પોલીસ આવી રહી છે એની પૂરતી માહિતી હોવા તરફ ઇશારો કરે છે.

શું વિકાસ દુબેને જ્ઞાતિનો લાભ મળ્યો? 

હિંદુસ્તાન ટાઇમ્સનો એક અહેવાલ જણાવે છે કે વિકાસ દુબેને જ્ઞાતિગત સહયોગ ઘણો હતો અને બાતમી આપનારા લોકોએ જ્ઞાતિને આધારે એ કામ કર્યું હોઈ શકે.

અહેવાલ કહે છે કે 60 ક્રિમિનલ કેસો અને 28 વર્ષથી ક્રાઇમની દુનિયામાં દબદબો છતાં વિકાસ દુબેનો સમાવેશ શહેરના ટોચના 10 ગુનેગારોમાં ક્યારેય ન કરાયો કેમ કે તેની પાછળ જ્ઞાતિગત સૉફ્ટ વલણ છે. 

ઉલ્લેખનીય છે કે મધ્ય પ્રદેશ અને ઉત્તર પ્રદેશમાં જ્ઞાતિ આધારિત ગૅંગ કે કોઈ ચોક્કસ ગૅંગને કોઈ ચોક્કસ જ્ઞાતિનો સહયોગનો મુદ્દો રહ્યો છે. 

ઉત્તર પ્રદેશ પોલીસ પર જ્ઞાતિ અને ધર્મને આધારે કડક કાર્યવાહી કરવાનો અથવા તો ગુનાને છાવરવાનો આરોપ વિપક્ષ અને કર્મશીલો અનેક વાર લગાવી ચૂક્યાં છે. યોગી આદિત્યનાથની સરકારમાં પોલીસ ઍન્કાઉન્ટરમાં મુસ્લિમો અને અન્ય નીચી જ્ઞાતિઓને ટાર્ગેટ કરવામાં આવે છે એવો આરોપ પણ અનેક વાર મૂકવામાં આવ્યો છે. જોકે, સરકાર આ આરોપોને નકારે છે. 

2017માં પત્રિકામાં પ્રકાશિત એક અહેવાલમાં બીહડમાં જ્ઞાતિ અને ડાકુઓની સાંઠગાંઠની વાત કરવામાં આવી હતી. 

સ્પેશિયલ ટાસ્ક ફોર્સની ટીમની તપાસમાં 30 પોલીસકર્મીઓનાં નામ...\nઅગાઉની સામગ્રીનો સારાંશ નીચે મુજબ કરી શકાય છે:
કાનપુરમાં વિકાસ દુબેની ધરપકડ કરવા ગયેલી પોલીસ ટીમ પર થયેલા હુમલામાં આઠ પોલીસકર્મી માર્યા ગયા અને સાત પોલીસકર્મી ગંભીર રૂપે ઘાયલ થઈ ગયા જેની તપાસ ચાલી રહી છે.